PZDU DOLENJSKE IN BELE KRAJINE

RAZPIS ZA UDELEŽBO NA 5. DRAMSKIH DELAVNICAH ZDUS
2020-09-01 00:00 - 2020-09-25 00:00 (Europe/Paris)
(klik) RAZPIS ZA UDELEŽBO NA 5. DRAMSKIH DELAVNICAH ZDUS (rok 25. 9. 2020)

FOTOGRAFSKI NATEČAJ »BEREMO SKUPAJ«
2020-08-31 - 2020-09-30
(klik) FOTOGRAFSKI NATEČAJ »BEREMO SKUPAJ«

POHOD SPOZNAJMO DOLENJSKO – DU PODGORJE STOPIČE - ODPOVEDAN
2020-08-18 08:00 - 13:00 (Europe/Paris)
POHODI SPOZNAJMO DOLENJSKO IN BELO KRAJINO – RAZPORED

Spoštovani,
sporočamo vam, da zaradi razmer z virusom Covid19, 18.8. odpovedujemo meddruštveni pohod Spoznajmo Dolenjsko.
Hvala za razumevanje in lepo pozdravljeni
DU Podgorje Stopiče
Slavko Staniša

RAZPIS – DELOVANJE ČLANSTVA V ČASU KORONE
2020-08-01 00:00 - 2020-10-22 00:00 (Europe/Paris)
KOMISIJA ZA KULTURO IN TEHNIČNO KULTURO
Razpis – vaše delovanje v času korone
Glej tudi nov razpis na
https://pzdudolenjskeinbelekrajine.si/event/razpis-za-vaso-kulturno-stvaritev-v-letu-koronavirusa-2020/

POHOD SPOZNAJMO DOLENJSKO – DU KOČEVJE - PONOVNO PRELOŽEN
2020-07-21 08:00 - 13:00 (Europe/Paris)
Zaradi poslabšanja epidemiološke situacije z zvezi z epidemijo korona virusa je vlada RS spremenila uredbo o združevanju, in sicer iz 500 na 50 oseb, kar pomeni, da ne moremo organizirati Pohoda Spoznavajmo Dolenjsko in Belo Krajino, ki je bil predviden za torek, 21.julija 2020 v Kočevju. Pohod bomo organizirali v kasnejšem terminu, ko bo situacija ugodna. Za nadomestni datum se bomo dogovorili kasneje. 2. 7. 2020
POHODI SPOZNAJMO DOLENJSKO IN BELO KRAJINO – RAZPORED

PETANKARSKA LIGA UPOKOJENCEV 2020 - DU SEMIČ - PRELOŽENO
2020-07-16 08:00 - 14:00 (Europe/Paris)
Pozdravljeni!
Po priporočilu Zveze društev upokojencev Slovenije – Zveze DUS, moramo Petansko ligo upokojencev, ki naj bi bila 16. 7. 2020 v Semiču, zaradi korona virusa preložiti, saj se stanje dnevno spreminja, riziko okužb ostaja, prav tako je pri velikih skupinah vse težje zagotoviti dosledno upoštevanje ukrepov.
Eno DU je že imelo neprijetno situacijo, saj so jih na prireditvi obiskali policisti in popisali slehernega udeleženca.

Predsednica DU Semič, Irena Mali

SEJA UO ZDUS IN SKUPŠČINA HOTELA DELFIN
2020-07-10 10:00 - 15:30 (Europe/Paris)

BREZPLAČEN JAVNI MEDKRAJEVNI POTNIŠKI PROMET ZA UPOKOJENCE
2020-07-06 08:00 - 17:00 (Europe/Paris)
Ministrstvo za infrastrukturo

S 1. JULIJEM 2020 DO BREZPLAČNEGA MEDKRAJEVNEGA POTNIŠKEGA PROMETA
Upokojenci, imetniki invalidske evropske kartice, vojni veterani in starejši od 65 let lahko od 1.7.2020 brezplačno koristite medkrajevni potniški promet.
Do brezplačne vozovnice niso upravičeni tisti, ki so v delovnem razmerju, opravljajo samostojno registrirano dejavnost, poslovodne osebe gospodarske družbe ali direktorji zasebnih zavodov.
Kako do vozovnice?
Uvodoma našteti upravičenci lahko vlogo za pridobitev na predpisanem obrazcu, kateremu so priložena tudi navodila, vložite:
1. 1. Osebno na enem od 120 prodajnih mest integriranega javnega potniškega prometa ali na prodajnem mestu Slovenskih železnic. Pri osebni oddaji vloge upravičenci predložite osebni dokument, evropsko kartico ugodnosti za invalide, oziroma izkaznico vojnega veterana. Izkaznico vam na prodajnem mestu izdajo takoj. Za izdajo kartice na prodajnem mestu poravnate strošek 3 EUR. Nekatera prodajna mesta lahko obračunajo tudi druge stroške, npr. za obrazec, če nimate svojega ali pa celo postajno uslugo za izdajo kartice. Predlagamo, da se o morebitnih dodatnih stroških pozanimate na prodajnem mestu.
(Primeri obračunavanja dodatnih stroškov za Ljubljano: Avtobusna postaja Ljubljana dodatno zaračuna postajno uslugo za izdajo kartice v znesku 2 EUR in tudi vlogo, če nimate svojo v znesku 0,50 EUR; Glavna železniška postaja Ljubljana zaračuna zgolj izdajo kartice v znesku 3 EUR, če pa se odločite, da vam kartico pošljejo po pošti, boste za poštnino odšteli še 3 EUR; LPP ne zaračuna nobenih dodatnih stroškov, razen stroška za izdajo kartice).
2. 2. Ministrstvo za infrastrukturo je priporočilo, da v izogib širjenju koronavirusa Covid-19 in s tem preprečevanju velikega števila kontaktov, vloge članov zberejo v DU in jih za to v DU določena oseba odnese osebno na prodajno mesto, pri čemer pa je potrebno priložiti fotokopije dokumentov (osebni dokument, evropsko kartico ugodnosti za invalide, oziroma izkaznico vojnega veterana). V tem primeru bi bila izdaja kartice in plačilo stroška izdaje vezana na poštno storitev s plačilom po povzetju, pri čemer poravnate tudi strošek poštnine. Lahko pa se odločite tudi za možnost prevzema kartice na enem od prodajnih mest integriranega javnega potniškega prometa ali na prodajnem mestu Slovenskih železnic, kjer boste plačali strošek izdaje kartice.
3. 3. Vlogo lahko upravičenci oddate tudi po pošti na naslov Ministrstvo za infrastrukturo, Langusova ulica 4, 1535 Ljubljana, s pripisom »brezplačna vozovnica Slovenija«.
V tem primeru oddate zgolj vlogo, ni pa vam potrebno priložiti tudi dokazil. V tem primeru bi bila izdaja kartice in plačilo stroška izdaje vezana na poštno storitev s plačilom po povzetju, pri čemer poravnate tudi strošek poštnine. Lahko pa se odločite tudi za možnost prevzema kartice na enem od prodajnih mest integriranega javnega potniškega prometa ali na prodajnem mestu Slovenskih železnic, kjer boste plačali strošek izdaje kartice.
4. Vlogo lahko upravičenci oddate na Ministrstvo za infrastrukturo tudi po elektronski pošti na naslov mzi.bv@gov.si in v zadevo e-pošte napišete »brezplačna vozovnica Slovenija«. V tem primeru oddate zgolj vlogo, ni pa vam potrebno priložiti tudi dokazil. V tem primeru bi bila izdaja kartice in plačilo stroška izdaje vezana na poštno storitev s plačilom po povzetju, pri čemer poravnate tudi strošek poštnine. Lahko pa se odločite tudi za možnost prevzema kartice na enem od prodajnih mest integriranega javnega potniškega prometa ali na prodajnem mestu Slovenskih železnic, kjer boste plačali strošek izdaje kartice.
Veljavnost vozovnice?
Vozovnica velja eno leto od njene izdaje. To pomeni, da boste upravičenci vlogo nato obnovili.
Vozovnico vam v enem letu izdajo le enkrat.
4. Več informacij lahko pridobite na Ministrstvu za infrastrukturo na telefonski številki 01 478 84 11 od ponedeljka do petka med 8. in 16. uro.

Brezplačni javni medkrajevni potniški promet za vse upokojence

RAZSTAVA CVETJA ANICE JESIH V ČRNOMLJU
2020-06-26 19:30 - 2020-06-29 12:00 (Europe/Paris)

UPOKOJENSKA LIGA V PETANKI 2020 - TURNIR NA PEPIHU
2020-06-26 08:00 - 15:00 (Europe/Paris)
DU Mali Slatnik Šentjernejska cesta 49 8000 Novo mesto
ORGANIZIRA PETANKARSKI TURNIR trojk
pri Gostišču »PREPIH« Gornja težka voda, 8000 Novo mesto, v sodelovanju z DU Podgorje-Stopiče
dne, 26. 6. 2020 ob 8.00 uri
Na turnirju lahko sodelujejo začetniki, kakor tudi izkušeni tekmovalci. Ekipa je lahko moška,ženska ali mešana. Igra je primerna za vse generacije. Pričakujemo najmanj 10 začetniških ekip-brez predhodnega znanja in najmanj 20 izkušenih ekip.
Za vodenje tekmovanja bodo poskrbeli člani »Društva petanke Trebnje« Sodniki za pravilnost tekmovanja.
Urnik turnirja:
-7.30- 8.00 – prijava ekip -8.00- 11.00 – tri kola tekmovanja
-11.00-11.45- malica -11.45-13.45- dva kola tekmovanja
13.45 zaključek tekmovanja
Rezultati štejejo tudi za UPOKOJENSKO LIGO 2020
Vsak udeleženec mora pred pričetkom tekmovanja izpolniti »VPRAŠALNIK ZA PREVERJANJA ZDRAVSTVENEGA STANJA UDELEŽENCA«, kar je pogoj za udeležbo na tekmovanju in je sestavni del zapisnika. Lahko pa si vprašalnik natisnete in že izpolnjenega prinesete s seboj.
Prijavite se na dragan.franci@gmail.com, ali po tel. 051-322-206 Franci Dragan, ,040-433-005 Slavko Staniša
Kotizacije ni. Malico lahko naročite in sami plačate. PRIJAVE EKIP DO TORKA 23. 6. 2020

Novo mesto, 17. 6. 2020 Predsednik DU Mali Slatnik
Franci Dragan

ZBOR ČLANOV DU KOČEVJE
2020-06-23 10:00 - 12:00 (Europe/Paris)
Fotografije
Na osnovi 32. člena Pravil društva upokojencev Kočevje sklicujem sejo konference delegatov, ki bo v torek 23. junija 2020 ob 10.00 uri v sejni sobi društva na Reški cesti 5. Seja bo zaradi odpovedi volilnega občnega zbora, ki je bil planiran za 31. marca 2020, volilna.
predsednik društva
Jože Kozina

IZŠEL JE ZDUSplus
2020-06-23 08:00 - 17:00 (Europe/Paris)
ZDUSplus junij

BREZPLAČNI JAVNI MEDKRAJEVNI POTNIŠKI PROMET ZA UPOKOJENCE
2020-06-23 00:00 - 2020-08-30 00:00 (Europe/Paris)
Ministrstvo za infrastrukturo

klik Brezplačni javni medkrajevni potniški promet za vse upokojence

ZBOR ČLANOV DU METLIKA
2020-06-22 16:00 (Europe/Paris)
Občni zbor Društva upokojencev Metlika bo v
ponedeljek, 22.06.2020, ob 16.00 uri v Kulturnem domu Metlika.
Občni zbor smo zaradi Corona virusa morali preložiti iz marca na novi termin.
Po Občnem zboru bo predavanje o demenci, dr. Anamarije Kejžar s Fakultete za socialno delo v Ljubljani.

Predsednik DU Metlika
Jože Mozetič

ZPIZ - OBJAVA IZPLAČILA LETNEGA DODATKA
2020-06-22 00:00 - 2020-07-05 00:00 (Europe/Paris)
Izplačilo letnega dodatka v letu 2020

ZBOR ČLANOV DU VELIKA LOKA
2020-06-21 13:00 - 15:00 (Europe/Paris)
Zbor članov društva v gostilni Ravnikar na Čatežu.

facebook

POROČEVALEC PZDU ŠT. 1/2020
2020-06-19 00:00 - 2020-09-30 00:00 (Europe/Paris)
(klik)
Poročevalec št. 1/2020

POHOD SPOZNAJMO DOLENJSKO - DU ČRNOMELJ - ODPOVEDAN
2020-06-16 08:00 - 13:00 (Europe/Paris)
-torek 16. 6. 2020 – DU Črnomelj ob 8 uri – pohod odpovedan

SREČANJE UPOKOJENCEV NAŠE POKRAJINE ODPOVEDANO
2020-06-13 00:00 UTC | TREBNJE, TREBNJE
Vse prireditve v Trebnjem v sklopu Trebanjskega koša so ODPOVEDANE! Tako tudi naše srečanje v soboto 13. junija.
https://www.lokalno.si/2020/05/06/236823/zgodba/Teden_cvicka_odpade_Tudi_Trebanjskega_kosa_ne_bo__In_prav_tako_ne_srecanja_upokojencev/

UPOKOJENSKA LIGA V PETANKI 2020 - TURNIR V TREBNJEM
2020-06-11 07:30 - 15:00 (Europe/Paris)
Prispevek o turnirju
VABIMO VAS NA MEDDRUŠTVENI TURNIR V PETANKI

Turnir bo v četrtek, 11.06.2020 ob 7.30 uri, pri železniški postaji Trebnje (stara lokacija Komunale).
Urnik turnirja:

7.30 – 8.00 – prijava ekip
8.00 – 8.30 – zajtrk
8.30 – 11.15 – 3 kola tekmovanja
11.15 – 12.00 – malica
12.00 – 14.00 – 2 kola tekmovanja
14.00 – zaključek

Turnir se bo odvijal v okviru »PETANKARSKE LIGE UPOKOJENCEV 2020«.
Kotizacija za tekmovalca znaša 10 EUR.
V kotizacijo je všteta organizacija turnirja, zajtrk, malica, voda in liter vina na ekipo.
Vsak udeleženec mora pred pričetkom tekmovanja izpolniti »VPRAŠALNIK ZA PREVERJANJE ZDRAVSTVENEGA STANJA UDELEŽENCA«, kar je pogoj za udeležbo na tekmovanju in je sestavni del zapisnika. Lahko pa si vprašalnik natisnete in že izpolnjenega prinesete s seboj.
Ekipe prijavite najpozneje do torka 9.6.2020 na seniortrebnje@gmail.com ali miro.salehar@siol.net ali po tel. 041 296 876 (Miro Šalehar).
Vodja športne sekcije DU Trebnje
Miro Šalehar

LIKOVNA KOLONIJA ODPOVEDANA
2020-05-30
Zaradi znanih ukrepov ob epidemiji kolonijo odpovedujemo.
organizator PZDU in DU Mirna Peč

PISARNA - zaprta
2020-05-20 08:00 - 11:00 (Europe/Paris)
Do nadaljnjega je pisarna zveze zaprta. V nujnih primerih pokličite tajnico Majdo Škof
041 929 079, majda.skof@amis.net

DNEVI MEDGENERACIJSKEGA SOŽITJA - PRESTAVLJENO
2020-05-19 00:00 - 2020-05-21 00:00 UTC
Dnevi medgeneracijskega sožitja prestavljeni na kasneje
26. 3. 2020

Zaradi izrednih razmer v zvezi s pandemijo virusa Covid-19 smo na Gospodarskem razstavišču v sodelovanju s soorganizatorjem prireditve Zvezo upokojencev Slovenije primorani prestaviti termin prihajajočega dogodka Dnevi medgeneracijskega sožitja, ki je bil načrtovan od 19. do 21. maja 2020, na kasnejši čas. Potrudili se bomo zagotoviti ustrezen nadomestni termin. O vseh spremembah vas bomo sproti obveščali na naši spletni strani Dnevi medgeneracijskega sožitja
****************************************************
Dnevi medgeneracijskega sožitja, ki bodo na Gospodarskem razstavišču 19. in 20. maja, tokrat nagovarjajo z nosilno temo o stanovanjski problematiki in stanovanjski mobilnosti. Ker Zveza društev upokojencev Slovenije ne zaznava ukrepov za reševanje stanovanjske problematike starejših, ki jih je nanizala v Memorandumu ZDUS 2018, pripravljajo v Medgeneracijski koaliciji Slovenije vrsto posvetov in okroglih miz. Kako ravnati, da bomo mladim in srednji generaciji dali možnost za ustvarjanje družine in razvoj njihovih potencialov, so vprašanja, na katera bodo skušali odgovoriti na okrogli mizi v organizaciji Mladinskega sveta Slovenije z naslovom Gremo na svoje. Druga okrogla miza bo namenjena možnostim sobivanja generacij, menjavi stanovanj in pogodbi o preživljanju. Vabljeni, da si več o programu preberete TUKAJ.

PROGRAM
Nosilna strokovna tema
Izobraževalni program
Kulturno-ustvarjalni program
Spremljevalni program
Natečaji
O organizatorju
Kontakt

ZDUS Zveza društev upokojencev Slovenije – Facebook
Komisija za kulturo ZDUS je izbrala nastopajoče skupine za 12. Večer pesmi in plesa, ki se bo odvil v torek, 19. 5. na Dnevi medgeneracijskega sožitja 2020. Nastopili bodo folklorne skupine, pevci ljudskih pesmi, godci ljudskih viž in medgeneracijske skupine iz DU Bočna, Dolsko, Kungota, Komenda, Kostanjevica na Krki, Limbuš-Pekre, Postojna, Turnišče, Velenje, Velika Pirešice-Galicija, Veliki Gaber in Tišina.
Urice proze in poezije – srečanje literatov na Dnevih medgeneracijskega sožitja
Ustvarjamo svoboden prostor za medkulturno in medgeneracijsko literarno izmenjavo, izpostavljamo pomen ohranjanja jezikovne kulture in širjenja slovenske besede.
Dogodek je namenjen povezovanju in negovanju literarnega ustvarjanja vseh generacij.
PRIJAVA V CELOTI

POHOD SPOZNAJMO DOLENJSKO – DU TREBNJE - ODPOVEDAN
2020-05-19
Torkovi pohodi »SPOZNAJMO DOLENJSKO«
–torek 19.5.2020 – DU Trebnje – odpovedan
https://pzdudolenjskeinbelekrajine.si/pohodi-spoznajmo-dolenjsko/

POHOD SPOZNAJMO DOLENJSKO – DU PODGORJE STOPIČE – ODPOVEDAN
2020-04-21 00:00 (Europe/Paris)
https://pzdudolenjskeinbelekrajine.si/pohodi-spoznajmo-dolenjsko/

SREČANJE PEVSKIH ZBOROV - PRELOŽENO
2020-04-17 18:00 - 20:00 UTC
Zaradi epidemije kronovirusa preloženo za nedoločen čas.
Športna dvorana Sodražica
RAZPIS

LIKOVNA KOLONIJA IZOLA - ODPADLA
2020-04-09 06:58 UTC
Prijavite se na likovno kolonijo 2020 v Izoli
V letu 2020 bo 22. likovna kolonija potekala
od nedelje, 26. 4. do srede, 29. 4. 2020
v DELFIN HOTELU ZDUS, Tomažičeva 10, 6310 Izola,
pod mentorstvom akademskega slikarja mag. Uroša Potočnika.
Zainteresirane udeležence prosimo, da izpolnjeno prijavnico pošljejo na ZDUS, Kebetova 9, 1000 Ljubljana ali posredujejo po e-pošti na dijana.lukic@zdus-zveza.si do vključno 31. marca 2020.
PRIJAVNICA

SREČANJE LITERATOV- PRELOŽENO
2020-04-03 16:00 - 18:00 UTC | Kulturni center Semič
Zaradi epidemije kronovirusa preloženo za nedoločen čas.
Kulturni center Semič
RAZPIS

45. ŠIU - ŠAH - PRELOŽENO
2020-03-26 08:00 - 14:00 (Europe/Paris) | Pri Jerneju, Trubarjeva cesta 2a, Šentjernej, 8310, Slovenija
ŠAH ekipno – moški – Šentjernej, Trubarjeva cesta 2a
EKIPE MOŠKI

Zap. št.
DU

1.
ČRNOMELJ

2.
DRAGA

3.
KOČEVJE

4.
MALI SLATNIK

5.
DOL. TOPLICE

6.
MIRNA

7.
NOVO MESTO

8.
PREČNA

9.
SEMIČ

10.
STRAŽA

11.
ŠENTJERNEJ

12.
TREBNJE

13.
VELIKI GABER

14.
ŽUŽEMBERK

Delegat: Franci Dragan (GSM 051 322 206; dragan.franci@gmail.com)
PRAVILA ŠIU
Š A H
1. Igra se po pravilih FIDE z dodatkom za hitropotezni šah (ne upošteva se točka 6.6.(a) Pravil šaha FIDE) in ekipnem pravilniku ŠZS.
2. Ekipo sestavljajo štirje igralci in ena rezerva.
3. Ekipo vodi kapetan. Osnovna postava ekipe se odda ob prijavi na tekmovanje, sprememba ekipe za posamezna kola pa se pred začetkom kola zapiše v obrazec dvoboja. Če sprememba postave ni vpisana v formular do začetka dvoboja, se šteje, da ekipa dvoboj igra z osnovno postavo. Vrstni red igralcev v osnovni postavi se določa po presoji kapetana.
4. Igralni čas je 10 minut za vsakega igralca za partijo (skupaj max. 20 minut na partijo).
5. Kadar na tekmovanju sodeluje do 12 ekip, se igra 9 krogov po Bergerjevem sistemu, če pa na prvenstvu sodeluje 13 ali več ekip, se igra 9 krogov po Švicarskem sistemu.
6. Kriteriji za določanje uvrstitve so (po vrstnem redu upoštevanja):
A) Bergerjev sistem:
– osnovne (šahovske) točke
– meč točke
– medsebojni izid-i (po pokalnem sistemu),
– Sonneborn-Bergerjev sistem po osnovnih točkah,
B) Švicarski sistem:
– osnovne (šahovske) točke,
– meč točke,
– Buchholz koeficient po osnovnih točkah,
– medsebojni izid-i (po pokalnem sistemu).
Če katero od prvih treh mest ni odločeno po nobenem od teh kriterijev, se igra »zlati dvoboj« po pokalnem sistemu (barve figur se izžrebajo, 6 minut za igralca z belimi in 5 minut za igralca s črnimi figurami, ekipi s črnimi figurami na prvi plošči zadoščajo štirje remiji).
7. Sodnik mora pred začetkom tekmovanja seznaniti tekmovalce z najpomembnejšimi določbami pravil. Odločitve glavnega sodnika glede pravil igre so dokončne! Pritožbe na ostale sodnikove odločitve rešuje turnirski odbor. Turnirski odbor se izvoli pred začetkom tekmovanja in ga sestavljajo trije (3) člani in dva (2) namestnika. Odločitve turnirskega odbora so dokončne.
8. Organizator tekmovanja priskrbi kompletne šahovske garniture in elektronske šahovske ure.
9. Organizator zagotovi računalniško vodenje tekmovanja.
10. Rezultate posameznih partij in celotnega dvoboja kapetana obeh ekip vpišeta na obrazec in ga podpišeta, nato ga kapetan zmagovalne ekipe preda sodniku (v primeru remija to stori kapetan ekipe z belimi figurami na prvi deski).
11. Po končanem tekmovanju sodnik razglasi dosežene rezultate in odda turnirsko tabelo organizatorju tekmovanja.

ZBOR ČLANOV - ODPOVEDAN
2020-03-25 09:30 - 13:00 UTC | Prepih
Zbor članov PZDU na Prepihu (vzporedno bo potekal petankarski turnir)
